**К ОПУБЛИКОВАНИЮ**

### **КОМИ РЕСПУБЛИКАЛӦН**

#### **ОЛАНПАС**

**«Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, йӧзлы, кодъяс велӧдчан кадколастӧ воштісны бать-мамсӧ либӧ дзик ӧти батьсӧ (мамсӧ), велӧдчан юкӧнын содтӧд социальнӧй гарантияяс йылысь» Коми Республикаса Оланпаслӧн 1 статьяӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося ӧшым тӧлысь 22 лунӧ

**1 статья.** Пыртны «Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, йӧзлы, кодъяс велӧдчан кадколастӧ воштісны бать-мамсӧ либӧ дзик ӧти батьсӧ (мамсӧ), велӧдчан юкӧнын содтӧд социальнӧй гарантияяс йылысь» Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2005, 5 №, 3879 ст.; 2007, 3 №, 4745 ст.; 11 №, 5153 ст.; 12 №, 5306 ст.; 2008, 9 №, 398 ст.; 2012, 7 №, 171 ст.; 2013, 32 №, 593 ст.; 2015, 11 №, 138 ст.; 2016, 21 №, 321 ст.; 2017, 9 №, 145 ст.; 27 №, 487 ст.; 2019, 11 №, 158 ст.) татшӧм вежсьӧмъяс:

1) содтыны татшӧм сюрӧса 21 юкӧн:

«21. Бать-мамтӧм да бать-мам дӧзьӧртӧг кольӧм челядь лыдысь йӧзӧс, йӧзӧс, кодъяс велӧдчан кадколастӧ воштісны бать-мамсӧ либӧ дзик ӧти батьсӧ (мамсӧ), кодъяс велӧдчӧны подув тшупӧда ӧтувъя, шӧр тшупӧда ӧтувъя велӧдан уджтасъяс серти Коми Республикаса республиканскӧй сьӧмкудйысь либӧ меставывса сьӧмкудъясысь сьӧм тшӧт весьтӧ, канмусянь тырвыйӧ могмӧдӧны да сетӧны налысоциальнӧя отсалӧм серти содтӧд гарантияяс, кутшӧмъясӧс урчитӧма «Бать-мамтӧм да бать-мам дӧзьӧртӧг кольӧм челядьлы социальнӧя отсалӧм серти содтӧд гарантияяс йылысь» 1996 во ӧшым тӧлысь 21 лунся 159-ФЗ №-а Федеральнӧй оланпасын 1 статьялӧн 1 пунктса дасӧд да дас кыкӧд абзацъясӧн, «Россия Федерацияын велӧдчӧм йылысь» 2012 во ӧшым тӧлысь 29 лунся 273-ФЗ №-а Федеральнӧй оланпасӧн урчитӧм пӧрадокын олан жыр сетӧм кындзи.»;

2) содтыны татшӧм сюрӧса 31 да 32 юкӧнъяс:

«31. Бать-мамтӧм да бать-мам дӧзьӧртӧг кольӧм челядь лыдысь йӧзӧс, йӧзӧс, кодъяс велӧдчан кадколастӧ воштісны бать-мамсӧ либӧ дзик ӧти батьсӧ (мамсӧ), кодъяс велӧдчӧны подув тшупӧда ӧтувъя, шӧр тшупӧда ӧтувъя велӧдан уджтасъяс серти Коми Республикаса республиканскӧй сьӧмкудйысь либӧ меставывса сьӧмкудъясысь сьӧм тшӧт

весьтӧ, босьтӧны канмусянь тырвыйӧ могмӧдӧм вылӧ индӧм велӧдан уджтасъяс серти велӧдчӧмсӧ помавтӧдз.

32. Йӧз, кодъяс велӧдчан кадколастӧ воштісны бать-мамсӧ либӧ дзик ӧти батьсӧ (мамсӧ), кодъяс велӧдчӧны уджсикасӧ велӧдан подув уджтасъяс серти мынтысьӧмӧн велӧдан услугаяс сетӧм йылысь сёрнитчӧмъяс серти, вермӧны вуджны мынтысьӧмӧн велӧдчӧмысь дон босьттӧг велӧдчӧм вылӧ федеральнӧй оланпастэчасӧн урчитӧм случайясын да пӧрадокын.»;

3) 41 юкӧнын «3 юкӧнса медводдза абзацын» кывъяс бӧрын содтыны «, 31 юкӧнын» кывъяс;

4) 6 юкӧн гижны тадзи:

«6. Бать-мамтӧм да бать-мам дӧзьӧртӧг кольӧм челядьӧс, бать-мамтӧм да бать-мам дӧзьӧртӧг кольӧм челядь лыдысь йӧзӧс, йӧзӧс, кодъяс велӧдчан кадколастӧ воштісны бать-мамсӧ либӧ дзик ӧти батьсӧ (мамсӧ), кодъяс очнӧя велӧдчӧны уджсикасӧ велӧдан подув уджтасъяс серти да (либӧ) уджсикасӧ дасьтан уджтасъяс серти рабочӧй уджсикасъясӧ, служащӧй чинъясӧ Коми Республикаса республиканскӧй сьӧмкудйысь либӧ меставывса сьӧмкудъясысь сьӧм тшӧт весьтӧ, а сідзжӧ бать-мамтӧм да бать-мам дӧзьӧртӧг кольӧм челядь лыдысь йӧзӧс, йӧзӧс, кодъяс велӧдчан кадколастӧ воштісны бать-мамсӧ либӧ дзик ӧти батьсӧ (мамсӧ), кодъяс велӧдчӧны подув тшупӧда ӧтувъя, шӧр тшупӧда ӧтувъя велӧдан уджтасъяс серти Коми Республикаса республиканскӧй сьӧмкудйысь либӧ меставывса сьӧмкудъясысь сьӧм тшӧт весьтӧ, могмӧдӧны карса, карбердса, сиктын районпытшкӧсса транспортӧн (такси кындзи) дон босьттӧг ветлӧмӧн, а сідзжӧ вонас ӧтчыдысь оланінӧдз да бӧр велӧдчанінӧдз дон босьттӧг ветлӧмӧн Коми Республикаса Веськӧдлан котырӧн урчитӧм пӧрадокын.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь дас лун кольӧм бӧрын.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося ӧшым тӧлысь 27 лун

123-РЗ №